Source: https://alkotmanybirosag.hu/kozlemenyek?ev=2012
Timestamp: 2019-09-19 02:14:10
Document Index: 25440029

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Alkotmánybíróság 2012. december 28-án hozott határozatában megállapította, hogy az Országgyűlés túllépett az Alaptörvényben foglalt jogalkotási felhatalmazáson, amikor az Alaptörvény átmeneti rendelkezései közé olyan szabályokat is beiktatott, amelyek nem átmeneti rendelkezéseket tartalmaznak. Az Országgyűlést alkotmányozóként is kötik a jogalkotási, eljárási előírások. Az ezek megsértésével hozott szabályok érvénytelenek, ezért az Alkotmánybíróság a kifogásolt rendelkezéseket e formai hiányosságok miatt megsemmisítette. Az Alkotmánybíróság az Alaptörvény és az átmeneti rendelkezések tartalmának alkotmányosságát – töretlen gyakorlatának megfelelően – nem vizsgálta.
A családok védelméről szóló 2011. évi CXXI. törvény család-fogalmának és öröklési szabályának megsemmisítéséről
Az Alkotmánybíróság a 2012. december 17-én nyilvános ülésen kihirdetett határozatában alaptörvény-ellenesnek nyilvánította és megsemmisítette a család fogalmának a családok védelméről szóló törvényben foglalt meghatározását, valamint a törvénynek azt a rendelkezését is, amely a törvényes öröklésnek a Polgári Törvénykönyvben szabályozott rendjével ellentmondásban lévő előírásokat tartalmazott.
Megjelent az Alkotmánybíróság Határozatai 2012. évi 12. száma
Megjelent Az Alkotmánybíróság Határozatai 2012. évi 11. száma
Az Alkotmánybíróság ügyforgalmára vonatkozó legfrissebb statisztikai adatok
Az Alkotmánybíróság elnöke találkozott Ausztria legfőbb ügyészével
Az Alkotmánybíróság 2012-2013 telén ítélkezési szünetet nem tart.
Az Alkotmánybíróság az Ügyrend 12. § (1) bekezdése alapján közzéteszi, hogy 2012-2013 telén ítélkezési szünetet nem tart.
Magyarország új alaptörvénye – konferencia Európa legfiatalabb alkotmányáról
Paczolay Péter, az Alkotmánybíróság elnöke és Stumpf István alkotmánybíró is felszólalt a Magyarország új alaptörvénye – konferencia Európa legfiatalabb alkotmányáról című tudományos tanácskozáson Münchenben.
Dr. Kovács Péter alkotmánybírót tanácsadónak választotta az Európa Tanács Miniszteri Bizottsága
Az Európa Tanács Miniszteri Bizottsága október 10-én négy évre a Nemzeti Kisebbségek Védelmének Európai Keretegyezménye tanácsadó bizottságának tagjává választotta Dr. Kovács Péter alkotmánybírót.
Paczolay Péter, az alkotmánybíróság elnöke és Balogh Elemér alkotmánybíró is részt vettek az alkotmányos identitás fogalmának európai értelmezéséről, és a nemzeti alkotmányok és az európai szerződések közötti viszonyról rendezett nemzetközi konferencián a Párizsi Magyar Intézetben.
Megjelent az Alkotmánybírósági Szemle legfrissebb száma
Az Alkotmánybíróság közleménye a nyugdíjkorhatárt elérő bírák kötelező felmentésének alkotmányellenességéről
Az Alkotmánybíróság a mai napon meghozott határozatában alaptörvény-ellenesnek nyilvánította a nyugdíjkorhatárt elérő bírák kötelező felmentését előíró törvényi szabályokat. Az alaptörvény-ellenesnek talált rendelkezéseket az Alkotmánybíróság a hatálybalépésük napjára visszaható hatállyal, azaz 2012. január 1-jével megsemmisítette.
Az Alkotmánybíróság 2012. július 16-tól 2012. augusztus 26-ig ítélkezési szünetet tart.
Az Alkotmánybíróság az Alkotmánybíróság Ügyrendjéről szóló 1/2012. (I. 3.) Tü. határozat 12. §-a alapján 2012. július 16-tól 2012. augusztus 26-ig ítélkezési szünetet tart.
Az Alkotmánybíróság közleménye a felsőoktatási hallgatói szerződéseket szabályozó rendelkezések megsemmisítéséről
Az Alkotmánybíróság az alapvető jogok biztosának indítványa alapján a mai napon meghozott határozatában megállapította, hogy a nemzeti felsőoktatásról szóló törvény alkotmányellenesen adott felhatalmazást a Kormánynak arra, hogy rendeletben határozza meg az állami ösztöndíjas hallgatókkal kötendő hallgatói szerződés lényeges tartalmát. Az Alkotmánybíróság ezért a felhatalmazó törvényi szabályt és az annak alapján alkotott kormányrendeletet megsemmisítette.
A Fővárosi Ítélőtábla másodfokú, jogerős ítéletével teljes egészében elutasította a Társaság a Szabadságjogért (TASZ) közérdekű adatok nyilvánosságával kapcsolatos keresetét, amelyet az Alkotmánybíróság ellen indított.
Az Alkotmánybíróság közleménye a családok védelméről szóló törvény egyik rendelkezése hatálybalépésének felfüggesztéséről
Az Alkotmánybíróság felfüggesztette a családvédelmi törvény törvényes öröklésről szóló rendelkezésének hatálybalépését. Határozatával a testület először élt az új alkotmánybírósági törvényben biztosított jogkörével, amely alapján egy törvényi rendelkezés hatálybalépését felfüggesztheti.
Paczolay Péter felszólalt a XI. Magyar Jogászgyűlésen
Ezekben a hetekben dolgozza ki az Alkotmánybíróság (Ab) az alkotmányjogi panaszok szűrésének rendszerét – mondta Paczolay Péter, az Ab elnöke május 24-én a XI. Magyar Jogászgyűlésen, Balatonalmádiban. Paczolay Péter előadásában leszögezte: az Alkotmánybíróságot érintő változások eredményeként a testület munkája depolitizálódott, valamint az egyéni jogsérelmek orvoslásának irányába mozdult el; az Ab ugyanakkor továbbra is a törvényhozás kontrollja maradt.
Az Alkotmánybíróság közleménye a Szabadság és Reform Intézet Alapítvány indítványával kapcsolatban hozott végzéséről
Az Alkotmánybíróság 2012. május 22-én egyhangúlag meghozott végzésében visszautasította a Szabadság és Reform Intézet Alapítvány alkotmányjogi panaszát, amely egyes jogszabályok alaptörvény-ellenességének vizsgálatát kezdeményezte. Az indítvány nem felel meg a törvényben rögzített formai és tartalmi követelményeknek, ezért alkotmányjogi panaszként nem bírálható el.
Helyettesítés a 3. számú öttagú tanácsban
Paczolay Péter, az Alkotmánybíróság elnöke elnöki utasításban rendelkezett Bihari Mihály alkotmánybíró helyettesítéséről a 3. számú öttagú tanácsban
Paczolay Péter beszéde a XLIV. Kecskeméti Jogásznap alkalmából 2012. február 3-án
Tájékoztató a 2011. december 31-én folyamatban lévő alkotmánybírósági ügyek sorsáról